##### Clarifications for Shareholders

23 November 2012

เรียนคุณสกล ทราบ

ขอเรียนชี้แจงคำถามที่ท่านได้สอบถามมา

1. เห็นรายงานประจำปีมีแยกโครงสร้างรายได้ตามประเทศ อยากให้ท่านแยกโครงสร้างรายได้เป็นอุตสาหกรรมได้ไหมครับ เช่น อุตสาหกรรม ทำป้าย อุตสาหกรรมสุขภัณท์ อุตสาหกรรมรถยนต์ เป็นต้น อยากดูเห็นอุตสาหกรรมในรถยนต์ยังเติบโตได้อีก.

ทางบริษัทไม่สามารถเปิด เผยข้อมูลตามที่ท่านต้องการได้ เพื่อให้เป็นไปตามนโยบายและหลักเกณฑ์ในการเปิดเผยข้อมูล ของทางตลาดหลักทรัพย์ ฯ

อย่างไรก็ดี สามารถกล่าวได้ว่าอุตสาหกรรมรถยนต์ยังคงเติบโตได้ต่อเนื่องอย่างน้อยอีก 3 ปีข้างหน้า ตามการลงทุนของเกือบทุกค่ายของผู้ผลิตรถยนตร์ชั้นนำ ซึ่งกำลังการผลิตรวมจะเพิ่มจาก 2 ล้านคันต่อปี เป็นกว่า 3 ล้านคันต่อปี

2. บริษัทฯ ซื้อที่ด้านหลัง 5 ไร่เศษ 83 ล้าน เอาไว้ทำอะไรครับ เพี่ม line การผลิต หรือ ทำเป็นที่เก็บสินค้า เป็นต้น.

อยู่ระหว่างการก่อสร้างคลังสินค้าใหม่เพื่อเพิ่มเนื้อที่การจัดเก็บสินค้า และประสิทธิภาพในการบริหาร logistics

3. งบลงทุน capex ปีนี้ลงไปเท่าไหร่แล้ว และ ปีหน้าจะมี capex (capital expense) ตั้งไว้เท่าไหร่ เพราะ จาก รายการที่ 2 เราน่าจะทำอะไรเพิ่ม

บริษัทต้องขออภัย ที่ยังไม่สามารถเปิดเผยข้อมูลได้ในเวลานี้เพราะอยู่ระหว่างการพิจารณาของกรรมการ

4. Payout Ratio ของท่าน กี่ เปอร์เซ็นของ eps หมายถึงจะจ่ายปันผลเท่าไหร่ในกำไรต่อหุ้น เห็นปีที่แล้ว กำไร eps 5.5 บาท จ่ายปันผลมา 4.50 บาท คือปันผลให้81.8% ยังคงมีนโยบายจ่ายปันผลแถว 80% หรือไม่

ยังคงเป็นไปตามนโยบายการจ่ายเงินปันผล ซึ่ง %ไม่ต่างไปจากเดิมเท่าไรนัก